# Vladimir Petković

Vladimir Petković|  |
| Lični podaci |
| Datum rođenja | 15. kolovoza 1963.  (1963-08-15) |
| Mjesto rođenja |  Sarajevo, Bosna i Hercegovina (tada  SFR Jugoslavija) |
| Državljanstvo |  jugoslavensko (1963–1992)  švicarsko  bosanskohercegovačko  hrvatsko |
| Visina | 1.90 m |
| Pozicija | vezni igrač |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 1981 – 1984 |  Sarajevo | 8 (0) |
| 1984 – 1985 |  Rudar Prijedor | 15 (7) |
| 1985 |  Sarajevo | 2 (0) |
| 1985 – 1986 |  Koper | 14 (4) |
| 1986 – 1987 |  Sarajevo | 17 (3) |
| 1987 – 1988 |  Chur 97 |  |
| 1988 – 1989 |  Sion | 6 (0) |
| 1989 – 1990 |  Martigny-Sports | 31 (8) |
| 1990 – 1993 |  Chur 97 | 87 (19) |
| 1993 – 1996 |  Bellinzona | 63 (8) |
| 1996 – 1997 |  Locarno | 32 (3) |
| 1997 – 1998 |  Bellinzona |  |
| 1998 – 1999 |  Bouchs |  |
|  |

 |
| Trenirani klubovi |
|  |
|  |  |
|  |
|  1997 – 1998  |  Bellinzona (trener-igrač) |
|  1999 – 2004  |  Malcantone Agno
 |
|  2004 – 2005  |  Lugano
 |
|  2005 – 2008  |  Bellinzona
 |
|  2008 – 2011  |  Young Boys
 |
|  2011 – 2012  |  Samsunspor
 |
|  2012  |  Sion
 |
|  2012 – 2014  |  Lazio
 |
|  2014 – 2021  |  Švicarska
 |
|  2021 – 2022  |  Bordeaux
 |
|  2024 –  |  Alžir
 |
|  |
| \* Nastupi i golovi u profesionalnim klubovima koji se računaju samo za službene utakmice i tačni su do 24.6.2026.  |

**Vladimir Petković** (Sarajevo, 15. kolovoza 1963.) švicarski je nogometni trener i bivši nogometaš. Kao igrač igrao je na poziciji veznog. Trenutačno je izbornik Alžira.

## Rani život i nogometni početci

Vladimir Petković je rođen u Sarajevu, 1963. godine. U djetinjstvu se mnogo selio jer su mu roditelji bili prosvjetni radnici te kako su oni mijenjali škole, tako se i obitelj selila. Prvo su živjeli na Vrelu Bosne, a od njegove pete godine u Hadžićima kod Sarajeva. S jedanaest godina počeo je igrati na Ilidži, a s petnaest na Koševu u juniorima Sarajeva.

## Igračka karijera

Započeo je svoju profesionalnu nogometnu karijeru u FK Sarajevu 1981. godine. Prvu utakmicu odigrao je protiv NK Osijeka a posljednju protiv titogradske Budućnosti u Titogradu 1987. godine u toj utakmici je postigao pogodak, a završilo je neriješeno, 1:1. U Sarajevu je igrao i u generaciji Safeta Sušića ali je većinom ulazio kao pričuva pošto su na njegovoj poziciji igrali Musemić a kasnije i Teskeredžić. U sezoni 1982./83. bio je član momčadi Sarajeva koja je dospjela do završnice Kupa ali nije igrao u toj utakmici (Dinamo - Sarajevo 3:2). Sa Sarajevom je nakon toga osvojio Prvenstvo Jugoslavije u sezoni 1984./85. Igrao je kratko i u FK Rudaru iz Prijedora te u slovenskom NK Koperu a nakon toga u inozemstvu, u Švicarskoj. U Švicarsku je otišao 1987. godine i poslije toga je igrao u FC Sionu (6 utakmica) te u Chur 97, FC Martigny-Sportsu, AC Bellinzoni i FC Locarnu (239 utakmica i postigao 77 pogodaka) i na kraju za SC Buochs.

## Trenerska karijera

Nakon odlaska u igračku mirovinu, postao je nogometni trener, a njegov prvi trenerski posao je bio u AC Bellizoni od 1997. do 1998. godine i to kao nogometaš-trener. Nakon toga trenirao je FC Malcantone Agno, pet godina, od 1999. do 2004. godine. Godine 2004. preuzeo je AC Lugano prije povratka u Bellinzonu, 2005. godine, po četvrti put u karijeri (dvaput kao igrač i dvaput kao trener). S Bellizonom je zatim u sezoni 2007./08. došao do završnice švicarskog Kupa gdje je izgubio od FC Basela s 4:1. Na početku sezone 2008./09. postao je trener BSC Young Boysa. S Young Boysima također došao je do završnice švicarskoga Kupa u sezoni 2008./09. ali je izgubio od FC Siona s 3:2. Nakon dvije sezone u Young Boysima Petković je smijenjen, i to nakon remija 1:1 protiv FC Luzerna, 7. svibnja 2011. godine. U sezoni 2011./12. trenirao je turski klub Samsunspor. Nakon toga je u 2012. godini u četiri utakmice vodio FC Sion s kojim je u lipnju sporazumno raskinuo ugovor te odmah iza toga preuzeo talijanski klub Lazio, potpisujući dvogodišnji ugovor.
U siječnju 2014. godine dobio je otkaz u rimskom Laziju.

U siječnju 2014. godine izabran je nasljenikom izbornika Švicarske nogometne reprezentacije Ottmara Hitzfelda a momčad je primio nakon Svjetskoga prvenstva u Brazilu 2014. godine. Švicarsku je vodio sedam godina, do srpnja 2021. godine, a nakon toga preuzeo je francuski klub Bordeaux, kojega je trenirao do početka veljače 2022. godine. Godine 2024. preuzeo je reprezentaciju Alžira, koju je vodio na Svjetskom prvenstvu 2026. godine.

## Priznanja

### Igrač

**Sarajevo Prvenstvo Jugoslavije **(1) :** 1984./85.

### Trener

**Lazio Talijanski kup **(1) :** 2012./13.

## Zanimljivosti

* Igrajući i trenirajući švicarske nogometne klubove Petković je naučio i tri tamošnja službena jezika, te osim srpskohrvatskoga govori njemački, francuski i talijanski jezik.
* Dok je živio u Švicarskoj pet je godina radio za Caritas, a poslije završetka rada bio je nogometni trener.

## Reference

## Vanjske veze

Vladimir Petković na Wikimedijinoj ostavi

* (`de`) Vladimir Petković na transfermarkt.de
* (`en`) Vladimir Petković na footballdatabase.eu